wickkiey/tamil-wikipedia-chunked huggingface dataset:
# அமிலத் தாக்குதல்

## பொதுவான காரணங்கள்

தாக்குபவரின் நோக்கம் பெரும்பாலும் பாதிக்கப்பட்டவரை கொல்வதை விட அவமானப்படுத்துவதாகவே உள்ளது. பிரிட்டனில், இத்தகைய தாக்குதல்கள், குறிப்பாக ஆண்களுக்கு எதிரான தாக்குதல்கள் குறைவாகவே வழக்காகப் பதிவு செய்யப்படுகிறது என்று நம்பப்படுகிறது, இதன் விளைவாக அவற்றில் பல அதிகாரப்பூர்வ புள்ளிவிவரங்களில் தெரிய வருவது இல்லை. குற்றவாளிகளின் பொதுவான உந்துதல்களில் சில:  
- நெருக்கமான உறவுகள் மற்றும் பாலியல் நிராகரிப்பு தொடர்பான தனிப்பட்ட மோதல்
- பாலியல் தொடர்பான பொறாமை மற்றும் காமம்
- பாலியல் முன்னேற்றங்கள், திருமண முன்மொழிவுகள் மற்றும் வரதட்சணை போன்றவற்றிற்கான பழிவாங்கள்
- இன உந்துதல்கள்
- சமூக, அரசியல் மற்றும் மத உந்துதல்கள்
- கும்பல் வன்முறை மற்றும் போட்டி  
திருமணத் திட்டம் அல்லது பாலியல் முன்னேற்றத்தை நிராகரிக்கும் ஒரு பெண்ணுக்கு எதிரான பழிவாங்கலாக அமிலத் தாக்குதல்கள் அடிக்கடி நிகழ்கின்றன. சமூகத்தில் பாலின சமத்துவமின்மை மற்றும் பெண்களின் நிலை, ஆண்களுடன் தொடர்பு, ஆகியன இந்தத் தாக்குதல்களில் குறிப்பிடத்தக்க பங்கைக் கொண்டுள்ளது.  
தனிநபர்களின் மத நம்பிக்கைகள் அல்லது சமூக அல்லது அரசியல் நடவடிக்கைகளின் அடிப்படையில் தாக்குதல்களும் நிகழ்கின்றன. இந்த தாக்குதல்கள் ஒரு குறிப்பிட்ட தனிநபருக்கு எதிராக, அவர்களின் செயல்பாடுகளின் காரணமாக இருக்கலாம் அல்லது சீரற்ற நபர்களுக்கு எதிராக அவர்கள் ஒரு சமூக குழு அல்லது சமூகத்தின் பகுதியாக இருப்பதால் நடத்தப்படலாம். பள்ளியில் படித்ததற்காக மாணவர்களின் முகத்தில் அமிலம் வீசப்பட்டது. மத மோதல்கள் காரணமாக அமிலத் தாக்குதல்களும் பதிவாகியுள்ளன. வேறு மதத்திற்கு மாற மறுத்ததால் ஆண்களும் பெண்களும் அமிலத் தாக்குதலுக்கு ஆளாகியுள்ளனர்.  
சொத்து பிரச்சனைகள், நில தகராறுகள் மற்றும் பரம்பரை தொடர்பான மோதல்களும் அமிலத் தாக்குதல்களின் உந்துதல்களாக அறிவிக்கப்பட்டுள்ளன. குற்ற பின்னணி கொண்ட குழுக்கிடையேயான மோதல்கள் தொடர்பான அமிலத் தாக்குதல்கள் இங்கிலாந்து, கிரீஸ் மற்றும் இந்தோனேசியா உட்பட பல இடங்களில் நிகழ்கின்றன.
# சாப்மி

|-
ஐரோப்பாவில் சாப்மி
|-
| நாட்டுப்பண்
| *சாமி சோகா லாவில்லா*
|-
| தேசிய நாள்
| பெப்ரவரி 6 (சாமி தேசிய நாள்)
|-
| மொழிகள்
| சாமி மொழிகள், நோர்வே மொழி, சுவீடியம், பின்னியம், மியான்கீலி, உருசியம்
|-
| பரப்பளவு
| அண். 388,350&nbsp;கிமீ<sup>2</sup>; (150,000 சது.மைல்)
|-
| மக்கள்தொகை
|அண். 2,000,000 மொத்தம்
- ~900,000 உருசியர்*
- ~850,000 நோர்வேஜியர்*
- ~630,000 சுவீடியர்*
- அண். 80,000–100,000 அல்லது மேல் சாமி
- ~30,000–125,000 டோர்னேதலியர்
- ~10,000–60,000 குவெனுகள்
- ~13,000 பின்னுகள்*
= சிறுபான்மையினர் அடங்கலாக.
|-
| விடுதலை
| இல்லை¹
|-
| நேர வலயம்
| ஒசநே +1 முதல் +3
|-
| colspan=2 | <small>¹ நோர்வே, சுவீடன், பின்லாந்து, உருசியா ஆகிய நாடுகளின் பகுதி.</small>
|}
</div>  
**சாப்மி** (*Sápmi*) என்பது சாமி மக்களின் பாரம்பரியமான பிரதேசம் ஆகும். இப்பிரதேசம் வடக்கு ஐரோப்பாவில் அமைந்துள்ளது. இது பெனோஸ்காண்டியாவின் வடக்குப் பகுதியையும் உள்ளடக்கியது. இப்பிரதேசம் நோர்வே, சுவீடன், பின்லாந்து, மற்றும் உருசியா ஆகிய நான்கு நாடுகளின் பகுதிகளில் அமைந்துள்ளது. நோர்வேஜிய, சுவீடிய மொழியில் இது "சேம்லாந்து" (*Sameland*) என அழைக்கப்படுகிறது.  
சோவியத் ஒன்றியத்தின் வீழ்ச்சி, மற்றும் உலகமயமாக்கலின் அதிகரிப்பு ஆகிய காரணிகளால் நாடுகளுக்கிடையேயான எல்லைகளுக்கு முக்கியத்துவம் குறைந்து, எல்லை-கடந்த கூட்டுறவு சாமி பழங்குடி மக்களிடையேயும், ஏனையோரிடையேயும் முக்கியத்துவம் பெற்றது. சாப்மி பிரதேசத்தில் உருசியர்களும், நோர்வேஜியர்களும் அதிகம் வாழ்கின்றனர். சாமி பழங்குடி மக்கள் 5% மட்டுமே உள்ளனர். எந்த ஒரு அரசியல் கட்சியும் இங்கு பிரிவினை கேட்கவில்லை ஆயினும், அங்குள்ள பழங்குடியினருக்கு கூடுதலான சுயாட்சி வழங்குமாறு பல குழுக்கள் கேட்டு வருகின்றன.
# சாப்மி

## விளையாட்டு

இப்பிரதேசத்திற்கென தனியே ஒரு கால்பந்து அணி உண்டு. சாப்மி கால்பந்து அணி கொனிஃபா எனப்படும் சுயாதீன காற்பந்துக் கழகங்களின் கூட்டமைப்பில் உறுப்புரிமை வகிக்கின்றது. 2014 கொனிஃபா உலகக்கிண்ணப் போட்டியை நடத்தியது. சாப்மி கால்பந்து அணி 2006 வீவா உலகக்கோப்பையை வென்றது. 2008 வீவா உலககோப்பைப் போட்டியை நடத்தியது.
# சமி மக்கள்

**சமி மக்கள்** (**சாமி மக்கள்**) (Sami people), ஆர்க்டிக் பகுதியிலுள்ள சாப்மி பகுதியில் (தற்போதைய நோர்வே, சுவீடன், பின்லாந்து, உருசியா நாடுகளின் சில பகுதிகளை உள்ளடக்கிய பகுதி) வாழும் பின்ன-உக்ரிக் பழங்குடி மக்களாவர்.எசுக்காண்டினாவியாவின் பழங்குடி மக்களாக சமி மக்கள் மட்டுமே உலக வழக்காறுபடி பழங்குடிகளாக அங்கீகரிக்கப்பட்டு பாதுகாக்கப்படுகிறார்கள். இவர்கள் ஐரோப்பாவின் வடகோடியில் வாழும் பழங்குடி மக்களாவர்.
# ஷாஅ

**சாஅ** (பி. 1953): தமிழின் நவீன கவிஞர்களுள் ஒருவர். சேலத்தைச் சேர்ந்தவர். இவரது இயற்பெயர் அப்துல் அசீம் என்பதாகும். இவரது நூல்கள்:
# ஷாஅ

### கவிதைத் தொகுப்புகள்

1. வானிலே ஒரு பள்ளத்தாக்கு (1996)
1. ஒளியின் உள்வரியில் (2004)  
இவரது கவிதை இருபதாம் நூற்றாண்டு பிற தமிழ் கவிஞர்களின் கவிதைகளுடன் சேர்த்து ஆங்கிலத்தில் சுப்பிரமணியன் என்பவரால் மொழிப்பெயர்க்கப்பட்டு வெளியிடப்பட்டுள்ளது.
# ஆனந்தம் (திரைப்படம்)

***ஆனந்தம்*** 2001 இல் வெளிவந்த இந்திய தமிழ்த் திரைப்படம். லிங்குசாமி இயக்கத்தில் ஆர்.பி. சவுத்திரி இப்படத்தைத் தயாரித்துள்ளார். இதனை சூப்பர் குட் பிலிம்ஸ் நிறுவனம் வெளியிட்டது. இப்படத்தில் மம்மூட்டி, முரளி, அப்பாஸ், தேவயானி, ரம்பா, சினேகா, டெல்லி கணேஷ் மற்றும் ஸ்ரீவித்யா ஆகியோர் நடித்துள்ளனர். இப்படம் மே 25, 2001 இல் வெளியானது.  
எசு.ஏ. ராஜ்குமார் படத்திற்கு இசையமைத்தார். பாடலாசிரியராக யுகபாரதி அறிமுகமானார்.
# ஆனந்தம் (திரைப்படம்)

## விருதுகள்

- 2001 ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) பெற்றது.
# யாவரும் நலம்

***யாவரும் நலம்*** (Yaavarum nalam) 2009 இல் வெளிவந்த இந்திய தமிழ், இந்தி திரைப்படம் ஆகும். விக்ரம் குமார் இயக்கத்தில் விக்ரம் குமார், நீலு ஐயப்பன், அபினவ் கஷ்யப் போன்றவர்கள் இப்படத்தை தயாரித்துள்ளனர். இதனை பிக் பிக்சர்ஸ் நிறுவனம் வெளியிட்டது. இப்படத்தில் மாதவன், நீத்து சந்திரா, சச்சின் ஹெடக்கர், தீபக் டோப்ரியால், முரளி சர்மா, ரிட்டிமேன் சட்டர்ஜி, சம்பத் ராஜ் மற்றும் சரண்யா ஆகியோர் நடித்துள்ளனர். இப்படம் 2009 மார்ச் 6 அன்று வெளியானது.
# யாவரும் நலம்

## கதை

மனோகர், (மாதவன்), அவரது குடும்பத்துடன் ஒரு புதிய குடியிருப்பின் 13 வது மாடியில் 13 பி என்ற வீட்டிற்கு குடியேறுகிறார்., அவருக்கு வாழ்க்கையில் மிகப்பெரிய கனவு ஒன்று உண்டு. அவர்கள் அந்த வீட்டில் விசித்திரமான சம்பவங்களை சந்திக்கிறார்கள்.
குடும்பத்தில் உள்ள பெண்கள் ஒரு புதிய தொலைக்காட்சி நிகழ்ச்சியில் "யாவரும் நலம்" என்ற இந்தி நாடகத்தை பார்க்கின்றனர். இந்த நிகழ்ச்சியில் மனோகரின் குடும்பத்தைப் போலவே அங்கேயும் ஒரு குடும்பம் இருக்கிறது, அவர்களும் ஒரு புதிய வீட்டிற்கு செல்கின்றனர். தொலைக்காட்சி நிகழ்ச்சியில், ஏற்படும் நிகழ்வுகள் அவரது குடும்பத்திற்குள் பிரதிபலிப்பதை மனோகர் கவனிக்கிறார்
இதன் பின்னணி யார் என்பதை தெரிந்துகொள்ள அவர் விரும்புகிறார். பின்னர் ஒரு மழை நாளில் அவருக்கு ஒரு டயரி கிடைக்கிறது , அதி மனோகருக்கான விடை கிடைக்கிறது. பின்னர் நடக்கும் பல திகிலூட்டும் சம்பவங்களைக் கொண்டு படம் நகர்கிறது.
# யாவரும் நலம்

## நடிகர்கள்

மாதவன் - மனோகர்  
நீத்து சந்திரா - பிரியா மனோகரின் மனைவி  
ரவி பாபு - காவல் ஆய்வாளர் ரவி  
சரண்யா - மனோகரின் தாயார்  
சம்பத் ராஜ் - வழக்குரைஞர் ராமச்சந்திரன்  
குஷ்பூ  
ரோகினி  
மற்றும் பலர்
# யாவரும் நலம்

## தயாரிப்பு

இப்படத்தின் இயக்குநர் விக்ரம் குமார், "சைலன்ட் ஸ்க்ரீம்" என்ற படத்திற்கான தேசிய விருதினை பெற்றுள்ளார். மேலும் இப்படத்தில் பணியாற்றிய பி. சி. ஸ்ரீராம் , படத்தொகுப்பாளார் ஸ்ரீகர் பிரசாத், ஒலி அமைப்பாளர் ஏ. எஸ். லட்சுமி நாராயணன் ,கலை இயக்குநர் சமோர் சந்தா ஆகியோரும் கூட தேசிய விருதினைப் பெற்றவர்கள். ஈஷா தியோல் மற்றும் கரீனா கபூர் ஆகியோர் இதில் நடிப்பதாக இருந்தது. ஆனால் நீது சந்திரா தமிழில் அறிமுகமானார். இவர் பல இந்தியில் பல வெற்றிப் படங்களை அளித்துள்ளார். நடிகர் மாதவன் மற்றும் ஒளிப்பதிவு இயக்குநர் பி. சி. ஸ்ரீராம் ஆகிய இருவரும் ஏற்கனவே " அலை பாயுதே" படத்தில் இணைந்திருந்தனர்.
# ஆசையில் ஒரு கடிதம்

**ஆசையில் ஒரு கடிதம்** (*Aasaiyil Oru Kaditham*) 1999 இல் வெளிவந்த இந்தியத் தமிழ்த் திரைப்படமாகும். செல்வா இயக்கத்தில் வி. ராமேஷ் இப்படத்தை தயாரித்துள்ளார். இப்படத்தில் பிரசாந்த், கௌசல்யா, ஆனந்த், சாந்தினி ,விவேக், விஜயகுமார், ராசன் பி. தேவ், சந்தான பாரதி, சார்லி, வையாபுரி ஆகியோர் நடித்திருந்தனர். தேவா படத்திற்கு இசையமைத்தார். இப்படம் அன்று வெளியானது. இப்படம் சிநேகிடுலு என்ற பெயரில் திரும்ப தெலுங்கில் வெளியிடப்பட்டது.
# அன்புத் தொல்லை

**அன்புத் தொல்லை** இந்தியத் தமிழ்த் திரைப்படம் ஆகும். ஹயாத் இயக்கியுள்ளார். இப்படத்தில் பாண்டியராஜன், ரவளி மற்றும் சின்னி ஜெயந்த் ஆகியோர் நடித்துள்ளனர். இப்படம் அன்று வெளிவந்தது.
# அன்புத் தொல்லை

## நடிப்பு

- பாண்டியராஜன் - சிங்கமுத்து
- ரவளி - சின்னத்தாயி
- சின்னி ஜெயந்த்
- ஆர். சுந்தர்ராஜன் - தேவராஜன்
- காந்திமதி (நடிகை)
- வினு சக்ரவர்த்தி
- சகீலா - பத்மினி
# அன்புத் தொல்லை

## விமர்சன்ம்

எதிர்மறையான விமர்சனங்களைப் பெற்றது. 2003 ஆம் ஆண்டின் மோசமான திரைப்படம் என்றும் விமர்சிக்கப்பட்டது.
# இயங்கு இணைகள்

**இயங்கு இணை** அல்லது **இயங்கு மூட்டு** (*Kinematic pair*) என்பது இரண்டு இயங்கு கண்ணிகளின் இணைப்பாகும். இணைப்பிலுள்ள இரண்டு கண்ணிகளுக்கிடையில் சார்பியக்கம் இருக்க வேண்டும் ; இணைப்புத்தொடர்பு எப்பொழுதும் இருக்க வேண்டும்.  
பல இயங்கு கண்ணிகளையும் இயங்கு இணைகளையும் இணைத்து சங்கிலிகளை உருவாக்கலாம். இத்தகைய சங்கிலிகளில் உள்ள சங்கிலி, இயங்குசங்கிலியாக இருக்கவேண்டுமென்றால், அதன் உறுப்புகளான இயங்கு கண்ணிகளுக்கிடையே ஒன்றுக்கொன்று சார்பியக்கம் இருக்க வேண்டும்.
# இயங்கு இணைகள்

## வகைகள்

இயங்கு இணைகளை பல முறைகளில் வகைமைப்படுத்தலாம். அவையாவன:
1. தொடுகைத்தன்மை (Nature of Contact) அடிப்படை
2. தொடுகைப்பராமரிப்பு முறை (Method of Maintaining Contact) அடிப்படை
3. கட்டுறு தன்மை (Nature of Constraint) அடிப்படை
4. விடுமை எண் (Degree of Freedom) அடிப்படை
5. இயல் நகர்வுகள்(Possible Motions) அடிப்படை
# இயங்கு இணைகள்

## வகைகள்

### தொடுகைத்தன்மை அடிப்படை

இது, இயங்கியலின் தந்தை என அழைக்கப்படும் ஜெர்மானிய இயந்திரப்பொறியாளர் ஃப்ரான்ஸ் ராய்லாக்ஸ் (Franz Reuleaux,30 September 1829 – 20 August 1905) முதல் முறையாக இயங்கு இணைகளை வகைமைப்படுத்திய அடிப்படை.
அ. தாழ்நிலை இணை (Lower Pair)
ஆ. மேனிலை இணை(Higher Pair),
என விசாலமான இரண்டு வகைகளாகப் பிரித்தார். இணைப்பிலுள்ள இரண்டு கண்ணிகளுக்கிடையில் தளத்தொடுகை(பரப்புத்தொடுகை-Surface Contact) இருந்தால், அவ்விணை தாழ்நிலை இணையாகும்.
ஏனெனில், தளத்தொடுகையில் அழுத்தம், தகைவு ஆகியன குறைவாக, அதாவது தாழ்வான அளவாக, இருக்கும். இணைப்பிலுள்ள இரண்டு கண்ணிகளுக்கிடையில் தொடுகை புள்ளித்தொடுகை(Point Contact)யாகவோ, கோட்டுத்தொடுகையாகவோ (Line Contact) இருந்தால், அவ்விணை மேனிலை இணையாகும். ஏனெனில், புள்ளி அல்லது கோட்டுத்தொடுகையில் தொடர்பு அளவு குறைவு என்பதால், அழுத்தமும், தகைவும் அதிகமாக இருக்கும்.  
தாழ்நிலை இணைகளின் எண்ணிக்கை மொத்தம் ஆறு. அவையாவன:
1. சுழல் / திருப்பு இணை (Revolute / Turning / Rotating Pair)
2. பட்டக / சறுக்கு இணை (Prismatic / Sliding Pair)
3.வலய / திருகு இணை (Helical / Screw Pair)
4. வட்டுருளை இணை (Cylindrical Pair)
5.கோள இணை ( Spherical / Globular Pair)
6. தள / தட்டை இணை ( Planar / Flat Pair).
# இயங்கு இணைகள்

## வகைகள்

### **தொடுகைப்பராமரிப்பு முறை**

இரண்டு கண்ணிகளுக்கிடையில் உள்ள இணைப்புத்தொடுகை இரண்டு வழிகளில் பராமரிக்கப்படலாம்.
# தென் சமி மொழி

**தென் சமி மொழி** (Southern Sami) தென்மேற்கு சமி மொழிகளுள் ஒன்றாகும். இது தீவிரமாக அருகிவரும் மொழியாகும். சுமார் 600 பேர் (சுவீடன்: 300; நார்வே; 300) சரளமாக இம்மொழியைப் பேசக் கூடியவர்களாக உள்ளார்கள். எனவே, இவ்விரு நாடுகளிலும் தென் சமி மொழி சிறுபான்மையினர் மொழியாக அங்கீகரிக்கப்பட்டுள்ளது. தென் சமி மொழி, எழுத்து வடிவம் கொண்ட ஆறு சமி மொழிகளுள் ஒன்றாகும். என்றாலும், சில புத்தகங்களே இம்மொழியில் வெளியிடப்பட்டுள்ளது. இவற்றுள் ஒன்று, தென் சமி மொழி-நோர்வே மொழி அகரமுதலியாகும்.
# சாந்தோக்கிய உபநிஷதம் (நூல்)

**சாந்தோக்கிய உபநிஷதம் (நூல்)**: சாம வேதத்தின் இறுதிப் பகுதியில் அமைந்த சாந்தோக்கிய உபநிடத வேதாந்த நூலினை தமிழில் ஆக்கியவர் இராமகிருஷ்ண மடத்தை சேர்ந்த துறவி சுவாமி ஆசுதோஷானந்தர். இந்நூலினை 24-12-2013-இல் வெளியிட்டவர்கள், இராமகிருஷ்ணமடம், சென்னை.  
சாந்தோக்கிய உபநிடதத்திற்கு ஆதி சங்கரரின் விளக்க உரைகளையே, இந்நூலின் மொழிபெயர்ப்பாளர் கையாண்டுள்ளார்.
# சாந்தோக்கிய உபநிஷதம் (நூல்)

## நூலின் சிறப்பு

சங்கரர் விளக்க உரை எழுதிய பத்து உபநிடதங்களில் இதுவும் ஒன்று. மேலும் பிரகதாரண்யக உபநிடதத்திற்கு அடுத்து அமைந்த பெரியதும், நூற்றுக்கணக்கான வித்யைகள் எனும் தியானங்கள், உபாசனைகள் மற்றும் பிரார்த்தனைகள் பற்றியும் அதன் பலன்கள் பற்றியும் எடுத்துக் கூறுகிறது. இந்நூலின் ஆறாவது அத்தியாத்தில் தத்துவமசி என்ற மகாவாக்கியத்திற்கு எட்டு எடுத்துக்காட்டுகளுடன் விரிவாக பொருள் தருகிறது.
# சாந்தோக்கிய உபநிஷதம் (நூல்)

## நூலின் அமைப்பு

இந்நூல் எட்டு அத்தியாயங்கள், 154 பகுதிகள், 628 மந்திரங்கள் கொண்டது. ஒவ்வொரு மந்திரத்திற்கும் முதலில் சமஸ்கிருத மூலம், பிறகு அதன் தமிழ் வடிவம், பதவுரை, பொழிப்புரை, திரண்ட பொருள் விளக்கம் என்ற அமைப்பில் நூல் அமைக்கப்பட்டுள்ளது.  
ஒவ்வொரு மந்திரத்திற்கும் முதலில் சமசுகிருத மொழியில் மூலமும்; பின் அதன் தமிழ் வடிவம், பதவுரை, பொழிப்புரை, திரண்ட பொருள் விளக்கம் எனும் அமைப்பில் இந்நூல் அமைக்கப்பட்டுள்ளது.
# சாந்தோக்கிய உபநிஷதம் (நூல்)

## நூலின் விளக்க உரை அமைப்பு

சாந்தோக்கிய உபநிடதத்தின் தமிழ் விளக்கவுரை, இதனை முதன் முதலாகப் படிப்பவர்களை நோக்கமாக்க் கொண்டு எழுதப்பட்டுள்ளது. எனவே மூன்று விசயங்கள் இந்த மொழிபெயர்ப்புக்கு அடிப்படையாகக் கொண்டுள்ளது:
1. இதில் வேதாந்த தத்துவங்களைக் கருத்தில் கொள்ளாமல், கடவுள் என்ற உணர்வுக்கு முதலிடம் கொடுத்து இந்நூல் தமிழில் மொழிபெயர்ப்பு செய்யப்பட்டுள்ளது.
1. காலம், இடம் போன்ற இலக்கண நியதிகளுக்கும் மொழிபெயர்ப்பில் முக்கியத்துவம் வழங்கப்படவில்லை.
1. காலத்தால் முந்திய சங்கரரின் விளக்கவுரையை முற்றிலும் பின்பற்றாவிட்டாலும், தேவையான இடங்களில் மற்ற உரையாசிரியர்களின் கருத்துக்களையும் இந்நூலில் ஆசிரியர் கையாண்டுள்ளார்.
# சாந்தோக்கிய உபநிஷதம் (நூல்)

## நூலின் விளக்க உரை அமைப்பு

### நூலின் விளக்க உரைக்கு துணை செய்த நூல்களும் கட்டுரைகளும்

- சுவாமி சுவாஹானந்தரின் சாந்தோக்கிய உபநிடதம்; ஆங்கில மொழி நூல், வெளியீடு, இராமகிருஷ்ண மடம், சென்னை.
- சாந்தோக்கிய உபநிடதத்திற்கு சுவாமி லோகேஸ்வரானந்தரின் ஆங்கில விளக்கவுரை, வெளியீடு; The Ramakrishna Mission Institute of Culture, Golpark, kolkatta - 700 029.
- சுவாமி பரமார்த்தனந்தரின் ஆங்கில வேதாந்த-உபநிடதச் சொற்பொழிவுகள்.
- இராமகிருஷ்ண மடம், சென்னை, சுவாமி பஜனானந்தர் எழுதிய தலையங்க கட்டுரைகள் மற்றும் சென்னை இராமகிருஷ்ண மடத்தின் ஆங்கில இதழான 'Prabuddha' வில் வெளியான 'The Integral Vision of Vedic Seers' என்ற பகுதி.
# சாந்தோக்கிய உபநிஷதம் (நூல்)

## இந்நூலை படிப்பதின் பயன்கள்

சாந்தோக்கிய உபநிடத நூல் கூறும் பல்வகையான வித்யைகளை (தியானம், உபாசனை, பிரார்த்தனை) கடைப்பிடித்தால், வளமான வாழ்க்கை, கல்வி, செல்வம், பிள்ளைச் செல்வம், புகழ் மிக்க வாழ்க்கை, வசீகர ஆற்றல், கால்நடைச் செல்வம் போன்ற இல்வாழ்க்கைத் தேவையான செல்வங்களை அடையலாம். அதே நேரத்தில் ஆன்மீக வாழ்க்கையில் ஏற்றம் காணலாம் என விளக்குகிறது.
# சாந்தோக்கிய உபநிஷதம் (நூல்)

## முதல் அத்தியாயம்

இந்நூலின் முதல் அத்தியாயத்தில் **உத்கீத தியானம்** எனும் ஓங்கார பக்தி விளக்கப்படுகிறது. *உத்* எனில் உரத்த உரல்; * காயதி* (கீதம்) எனில் பாடப்படுதல் எனப் பொருள். பொதுவாக ஓங்காரம் மூன்று மாத்திரை அளவில் ஒலிக்கப்படும். ஆனால் இங்கு உத்கீத தியான பக்தியில் மூன்றறை மாத்திரை கால அளவில் ஓங்காரத்தை ஆலம்பனமாகக்(ஆதாரமாகக்) கொண்டு தியானிப்பது உத்கீத தியானம். உத்கீதம் எவ்வாறு பாடி தியானிப்பது குறித்து விளக்கப்படுகிறது. இவ்வத்தியாயத்தில் கூறப்படும் இதர உத்கீத தியானங்கள்;  
1. பிராண உத்கீத தியானங்கள்
1. தேவதா உத்கீத தியானங்கள்
1. ஓங்கார தியானம்
1. பிராண-சூரிய-உத்கீத பன்முக தியானம்
1. பொன்ணொளிர் (இரண்யகர்பன்) தெய்வ தியானம்
1. கண்ணில் உறைகின்ற தெய்வ தியானம்
1. அனைத்திற்கும் மேலான பரம்பொருள் தியானம்
1. பக்தி - தேவதை தியானம்
1. உணவிற்காகப் பிரார்த்தனை
1. ஸ்தோப தியானம்
# சாந்தோக்கிய உபநிஷதம் (நூல்)

## இரண்டாம் அத்தியாயம்

இந்நூலின் இரண்டாம் அத்தியாத்தில் ஐந்து அல்லது ஏழு பகுதிகள் கொண்ட முழுமையான சாம வேத மந்திரங்களைத் தேவதைகளாகத் தியானிப்பது பற்றி விளக்கப்படுகிறது. மேலும் பல்வகை சாம கானங்கள், நான்கு வர்ணாசிரம தர்மங்கள் மற்றும் சவனச் சடங்குகள் குறித்து விளக்கப்படுகிறது. இவ்வத்தியாத்தில் கூறப்படும் 21 தியானங்கள்;  
1. நன்மை தியானம்
1. ஐவகை தியானம்
1. மழை தியானம்
1. தண்ணீர் தியானம்
1. பருவ கால - தியானம்
1. மிருக தியானம்
1. புலன்கள் - தியானம்
1. எழுத்து தியானம்
1. சூரிய தியானம் 1
1. சூரிய தியானம் 2
1. நிபந்தனை தியானம்
1. ரதந்திர சாம தியானம்
1. வாமதேவ தியானம்
1. பிருகத் ஆதித்ய தியானம்
1. வைரூப்ய தியானம்
1. வைராஜ தியானம்
1. சக்வரீ தியானம்
1. ரேவதீ தியானம்
1. யஜ்ஞாயஜ்ஞீய தியானம்
1. ராஜான தியானம்
1. சர்வ தியானம்
# சாந்தோக்கிய உபநிஷதம் (நூல்)

## மூன்றாம் அத்தியாயம்

இந்நூலின் மூன்றாம் அத்தியாயத்தில் **மது வித்யை** அல்லது மது வித்யா தியானம் குறித்தும், அதன் பயன்கள் குறித்தும் விளக்கப்படுகிறது. மேலும் காயத்ரீ பிரம்ம வித்யை, இதய வாசற்காவல் தேவதை தியானம், **சாண்டில்ய வித்யை**, மகனுடைய ஆயுளுக்கான தியானம், நீண்ட ஆயுளுக்கான தியானம், மன-ஆகாய தியானம் மற்றும் பிரபஞ்ச முட்டை தியானம் விளக்கப்படுகிறது.  
மது எனில் தேன். மனிதர்கள் செய்யும் நல்வினைகள் அனைத்தின் பிரதிநிதியாகத் திகழ்கிறான் சூரியன். சூரிய தேவனைத் தேவர்களின் தேனாகக் கருதி செய்யப்படுகின்ற தியானமே மதுவித்யை.
# சாந்தோக்கிய உபநிஷதம் (நூல்)

## நான்காம் அத்தியாயம்

ரைக்வ முனிவர் ஜானச்சுருதி என்ற மன்னனுக்கு உபதேசித்ததே இந்த **சம்வர்க வித்தை**. இவ்வித்தை வாயுவையும் பிராணனையும் அனைத்தையும் கிரகிக்கின்ற தெய்வங்களாகப் போற்றுகின்ற வித்தையாகும். இவ்வித்தை ஒரு கதை வடிவில், தியானங்களைப் பழகுவதற்கு எத்தகைய மனநிலை வேண்டும் என்பதும் விளக்கப்படுகிறது. மேலும் யாகம் செய்யும் போது ஏற்படும் தவறுகள்; அத்தவறுகளுக்கான பரிகாரங்கள் கூறப்பட்டுள்ளது. சத்தியகாமன் கதை, காளையின் உபதேசம், அக்கினியின் உபதேசம், அன்னப்பறவையின் உபதேசம், நீர்ப்பறவையின் உபதேசம், கௌதமரின் உபதேசம், பிராண-ஆனந்த-ஆகாய தியானம், கார்ஹபத்ய அக்னி தியானம், தட்சிண அக்கினி தியானம், அட்சி புருஷ தியானங்கள் விளக்கப்பட்டுள்ளது. இவ்வத்தியாத்தில் கூறப்படும் வித்யைகள்;
1. சம்வர்க வித்யை
1. சோஷடசகலா வித்யை
1. உபகோசல வித்யை
# சாந்தோக்கிய உபநிஷதம் (நூல்)

## ஐந்தாம் அத்தியாயம்

பிராணன் என்பது பிரபஞ்ச்த்தையும், நமது உடலையும் இயக்க வல்லது. எனவே **பிராண வித்யை** வலியுறுத்தப்படுகிறது. பிராணக்கினி வித்தைகள்;
1. பிராண வித்யை
1. பஞ்சாக்கினி வித்தை
1. வைஸ்வானர அக்கினி வித்யை
1. பிராணாக்கினி ஹோத்ரம் - நாம் உண்பதையே அக்னிஹோத்திரமாக செய்வதே பிராணாக்னி ஹோத்ரம் ஆகும். இதனால் பஞ்ச பிராணன் திருப்தி அடைகிறது.
# சாந்தோக்கிய உபநிஷதம் (நூல்)

## ஆறாம் அத்தியாயம்

இவ்வத்தியாயம் வேதாந்த தத்துவங்கள் பேசுகிறது. தியானத்தின் விளைவான ஆன்ம அனுபூதி பற்றி கூறுகிறது. உபநிடதங்களின் உச்சக்கட்ட உபதேசமான அத்வைத அனுபவம் கூறப்படுகிறது. அடிப்படையில் மனிதனும் இறைவனும் ஒரே சைதன்யப் பொருளே (உணர்வுப் பொருளே), என்று கூறுகின்ற மகா வாக்கியங்களில் ஒன்றான தத்துவமசி (நீ அதுவாக இருக்கிறாய்) என்பதை இவ்வத்தியாயத்தில் ஒன்பது முறை கூறப்படுகிறது. உத்தாலகர் என்ற முனிவருக்கும் அவரது மகனான சுவேதகேதுவிற்கும் இடையில் நடைபெறும் உரையாடலாக இந்த உபதேசம் தரப்பட்டுள்ளது.
# சாந்தோக்கிய உபநிஷதம் (நூல்)

## ஏழாம் அத்தியாயம்

இவ்வத்தியாயம் **பூமா வித்யை** பற்றி கூறுகிறது. ‘பூமா’ எனில் மிகப்பெரியது என்று பொருள். இறைவனை அனைத்திலும் மிகப்பெரியவராகத் தியானிக்கின்ற வித்யை இது. அதற்கு படிகளாய் 15 தியானங்கள் கூறப்படுகிறது. இந்த பூமா வித்யையை சனத்குமாரர் முனிவர் நாரதருக்கு அருளினார். பூமா வித்யையின் 15 படி தியானங்கள்;  
1. நாம பிரம்ம வித்யை
1. வாக் பிரம்ம வித்யை
1. மனோ பிரம்ம வித்தை
1. சங்கல்ப வித்யை
1. புத்தி பிரம்ம வித்யை
1. தியான பிரம்ம வித்யை
1. விஞ்ஞான பிரம்ம வித்யை
1. வலிமை பிரம்ம வித்யை
1. உணவு பிரம்ம வித்யை
1. தண்ணீர் பிரம்ம வித்யை
1. தேஜோ பிரம்ம வித்யை
1. ஆகாய பிரம்ம வித்யை
1. ஸ்மர பிரம்ம வித்யை
1. ஆசா பிரம்ம வித்யை
1. பிராண பிரம்ம வித்யை
# சாந்தோக்கிய உபநிஷதம் (நூல்)

## ஏழாம் அத்தியாயம்

### தியானத்தின் பெருமை கூறும் பகுதி

இவ்வத்தியாத்தின் ஆறாவது பகுதியில் முதல் மந்திரத்தில் தியான பிரம்ம வித்யை மந்திரம் கூறுகிறது.
::புவனம் தியானம் செய்கிறது
::புரண்டோடும் நதிகள் தியானம் செய்கின்றன
::வானம் தியானம் செய்கிறது
:: வானை முட்டும் மலைகள் தியானம் செய்கின்றன
::தேவர்க்ள் தியானம் செய்கிறார்கள்
::மகிமையை விரும்பும் மனிதர்கள் தியானம் செய்கிறார்கள்
::எனவே தியானம் செய்யுங்கள்.
::::::::7. 6. 1
# சாந்தோக்கிய உபநிஷதம் (நூல்)

## எட்டாம் அத்தியாயம்

நம்முள்ளே ஒரு வெளி (தஹரம், ஆகாயம், (Space)- அகவெளி உள்ளது. அதில் எழுந்தருளியிருக்கும் இறைவனை தியானத்தின் மூலம் தேடுவதும், அடைவதுமே தஹர வித்யா அல்லது **தஹராகாச வித்யை** எனப்படும்.  
மார்பின் உள்ளே ஒரு வெளி ‘தாமரை மொட்டுப் போன்ற இதயம்’; நாற்புறங்களிலும் நாடிகளால் சூழப்பட்டு தொங்குகிறது. அதன் உள்ளே நுண்ணிய ஆகாசம் உள்ளது. அனைத்தும் அதில் நிலை பெற்றுள்ளன.  
இந்த இதய வெளிக்குள்ளே உள்ள பொருளைத் தேட வேண்டும், அறிய விரும்ப வேண்டும். அதற்கான தியானப் பயிற்சி (வித்யை) செய்ய வேண்டும். இவ்வித்தையை பயில பிரம்மச்சர்யம் விரதம் அவசியம். தஹர வித்யை முதலானவைகள்;  
1. தஹர வித்யை
1. பிரஜாபதி வித்யை
# எஸ். டி. சுப்புலட்சுமி

**ஸ்ரீவைகுந்தம் துரைசாமி சுப்புலட்சுமி** என்ற இயற்பெயர் கொண்ட **எஸ். டி. சுப்புலட்சுமி** 1930-40களில் நடித்த தமிழ் நடிகையும், பாடகியும் ஆவார். இவர் இயக்குநர் கே. சுப்ரமணியத்தின் துணைவியாராவார். இவரது குடும்ப நண்பரான ம. ச. சுப்புலட்சுமியை திரையுலகிற்கு அறிமுகப்படுத்தியதில் இவருக்கு முக்கிய பங்குண்டு.
# எஸ். டி. சுப்புலட்சுமி

## வாழ்க்கைக் குறிப்பு

துரைசாமி, ஜானகி தம்பதியருக்கு மகளாக சிறீவைகுந்தம் எனும் ஊரில் பிறந்தார். சிறுவயது முதலே மேடைநாடகத்தில் ஆர்வம் காட்டினார். பின்நாளில் அவரது குடும்பம் மதுரையில் வாழ்ந்தன. அங்கே அவர் கருநாடக சங்கீதமும், நாட்டியமும் பயின்றார். இவரது பெற்றோர் இவருக்குப் பலவாறு ஒப்பனையிட்டு நாடக நிறுவனங்களுக்கு இவரது புகைப்படங்களை அனுப்பி வாய்ப்புகளைத் தேடினர். இதுவே இவர் சிறுவயது முதல் மேடை நாடகங்களில் பங்குகொள்ள உதவியது. வளர்ந்த பின்னர் இவர் எம். கே. தியாகராஜ பாகவதர், கே. பி. சுந்தராம்பாள் மற்றும் டி. ஆர். மகாலிங்கம் போன்ற முக்கிய நட்சத்திரங்களுடன் நடித்துப் புகழ்பெற்றார்.
# எஸ். டி. சுப்புலட்சுமி

## நடித்த திரைப்படங்கள்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 1934 | *பவளக்கொடி* | இளவரசி பவளக்கொடி |  |
| 1935 | *நவீன சதாரம்* | சதாரம் |  |
| 1936 | *உஷா கல்யாணம்* | உஷா |  |
| 1936 | *பக்த குசேலா* | கிருஷ்ணன், சுசீலா |  |
| 1936 | *நவீன சாரங்கதரா* |  |  |
| 1937 | *மிஸ்டர் அம்மாஞ்சி* |  |  |
| 1939 | *தியாகபூமி* | சாவித்திரி |  |
| 1942 | *அனந்த சயனம்* |  |  |
| 1945 | *மானசம்ரட்சணம்* |  |  |
| 1946 | *விகடயோகி* |  |  |
| 1952 | *அந்தமான் கைதி* |  |  |
| 1953 | *பணம்* |  |  |
| 1954 | *துளி விஷம்* |  |  |
| 1954 | *தூக்குத் தூக்கி* |  |  |
| 1955 | *குலேபகாவலி* |  |  |
| 1956 | *சம்பூர்ண ராமாயணம்* | கௌசல்யா |  |
| 1957 | *ராணி லலிதாங்கி* | சக்கரவர்த்தினி அங்கயர்க்கண்ணி |  |
| 1957 | *ராஜ ராஜன்* | அரசி செண்பகவல்லி |  |
| 1959 | *யானை வளர்த்த வானம்பாடி* |  |  |
| 1959 | *கல்யாணப் பரிசு* |  |  |
| 1962 | *கண்ணாடி மாளிகை* |  |  |
| 1964 | *பட்டணத்தில் பூதம்* |  |  |
| 1970 | *எங்கிருந்தோ வந்தாள்* | } |  |
# பாஞ்சராத்திரம்

**பாஞ்சராத்திரம்** ஸ்ரீவைஷ்ணவ சம்பிரதாயத்தின் இரண்டு பிரிவுகளின் ஒன்று. ஐந்து இரவுகளில் திருமாலால் அருளப்பட்டதாகக் கருதப்படுவது பாஞ்சராத்திர நெறியாகும்.
இதனை வேதத்துக்கு இணையாக் கருதினார் இராமானுசர்...  
வைகானச ஆகம விதிகள் வைகானச பிராமணர்களையே முக்கிய சடங்குகளில் அனுமதிக்கின்றன. பாஞ்சராத்திர ஆகம விதிகள் தீட்சை பெற்றுக் கொண்டவர்களையும் கோயில் பூசைகளில் அனுமதிக்கின்றன. திருவிலச்சினை முதலிய பஞ்ச சம்ஸ்கார தீட்சை பெற்ற பிராமணர் அல்லாதவர்களையும் சில கோயில் பணிகளில் ஈடுபட அனுமதிக்கிறது.  
கிராமப்புறப் பெருமாள் கோயில்களில் ஸ்ரீவைஷ்ண சம்பிரதாயத்தை கடைப்பிடிக்கும் இதர சமுகத்தை சேர்ந்தவர்கள் இன்றும் பூசைகள்செய்து வருகின்றனர்.  
பாஞ்சராத்திர முறையில் மந்திரங்களுடன், தந்திரங்களும் முத்திரைகளும், கிரியை (சடங்கு)களில் முக்கிய இடம் பெறுகின்றன. வழிபாட்டின்போது தூப தீபங்கள் காட்டுவதிலும் வரிசை முறை வேறுபடுகின்றது.  
திவ்வியப் பிரபந்தத்தில் வைணவ தீட்சையான திருவிலச்சினை வலியுறுத்தப்படுகிறது. நின் கோயிற் பொறியாலே ஒற்றுண்டு என்று பெரியாழ்வார் பாடக் காணலாம். ஆதலால்
நாலாயிர திவ்வியப் பிரபந்தங்கள் பாஞ்சராத்திர நெறியினை ஏற்றுக்கொண்டுள்ளது.
# வைகானசம்

**வைகானசம்** (Vaikhānasa) வைணவ சமயத்தினர் பின்பற்றும் இரண்டு ஆகமங்களின் தொன்மையான ஒன்றாகும். விகநச முனிவரால் உருவாக்கப்பட்டதாக கருதப்படும் இந்த ஆகம நெறியினைப் பின்பற்றுவோர் வைகானசர் ஆவர். திருவேங்கடம் (திருப்பதி) திருமாலிருஞ்சோலை போன்ற திவ்யதேசங்களில் வைகானச அர்ச்சகர்கள்தாம் பெருமாளுக்கு ஆராதனம் செய்கிறார்கள். இவர்கள் வடகலை வைணவ சமயப் பிரிவைச் சேர்ந்தவர்கள்.  
மூலவர் திருமேனியைத் தொடும் உரிமையுடையவர்கள் இவர்கள். இவர்களுக்கு உதவியாகப் பணிபுரியும் பட்டர்களுக்கும் மூலத்திருமேனியைத் தொடும் உரிமை இல்லை. இவர்கள் நெறி வேதத்தை அடிப்படையாகக் கொண்டது. இவர்கள் இராமாநுசரையோ நம்மாழ்வாரையோ தம் குல குருவாக ஏற்றுக் கொள்வதில்லை. அதனால் திவ்வியப் பிரபந்தங்களை இவர்கள் ஓதுவதில்லை.  
பஞ்ச சம்ஸ்காரம் (வைணவனாக எண்ணப்படுவதற்குத் தேவைப்படும் ஐவகைத் தூய்மைகள்) என்ற வைணவ தீட்சையை இவர்கள் பெறுவதுமில்லை. தாயின் கருவிலேயே இம்முத்திரை தங்களுக்கு
இடப்பட்டுவிட்டது என்பது இவர்களின் நம்பிக்கையாகும்.  
பரத்துவம், (வைகுண்டத்தில் உள்ள நிலை) வியூகம் (பாற்கடலில் உள்ள நிலை), விபவம் (அவதாரநிலை), அந்தர்யாமி (உயிரில் கரந்து நிற்கும் நிலை), அர்ச்சை (கோவில்களி்ல் குடிகொண்டுள்ள திருவுருவ நிலை) என்னும் வைணவ வழிபாட்டு நெறிகளில் அர்ச்சாவதாரத்தையே (கண்ணுக்குப் புலனாகும் பொருள்களாற் செய்யப்பெற்றுக் கோயில்களில் வழிபடப்பெறும் திருமேனிகளை வணங்குவதையே) வைகானசர் பின்பற்றுகின்றனர். பிற நெறிகளை ஏற்பதில்லை.  
ஆழ்வார்கள், ஆச்சாரியர்கள் காலத்தில் உருவான கொள்கைகளை அவர்கள் ஏற்றுக்கொள்ள மறுப்பதால், ஆழ்வார்கள் காலத்திற்கு முன்பே வைகானசர் தமிழ்நாட்டுக் கோயில்களில் பணியாளராக நிலைபெற்றிருக்க வேண்டும் என்று ஆய்வாளர்கள் கருதுகின்றனர். “எனவே தமிழ் நிலத்து நெறிகளில்
காலூன்றாமல் தங்களது தனித் தன்மையினைக் காப்பவர்களாக (puritans) இவர்கள் உள்ளனர். இவர்கள் வடமொழி வேதங்களை மட்டும் ஏற்றுக்கொள்வதற்கும் அதுவே காரணமாதல் வேண்டும்” என்பது அறிஞர்களின் முடிவாகும்.
# விக்கிப்பீடியா:முதற்பக்கக் கட்டுரைகள்/சூன் 8, 2014

**பைங்குடில் விளைவு** என்பது பூமியின் மேற்பரப்பிலுள்ள வெப்பக் கதிர்வீச்சானது, வளிமண்டலத்தில் இருக்கும் பைங்குடில் வளிமங்களினால் உறிஞ்சப்பட்டு, மீண்டும் வளிமண்டலத்தில் எல்லாத் திசைகளிலும் கதிர்வீச்சாக வெளிப்படும் தோற்றப்பாடு ஆகும். இதனால் வளிமண்டலத்தின் வெப்பநிலை இருக்க வேண்டிய அளவைவிட அதிகரிக்கும். இது பசுமைக்குடில் விளைவினால் பூமியின் வளிமண்டலத்திற்கு ஏற்படும் பாதிப்பாகும். இயற்கையில் சூரியனிலிருந்து வெளிப்படும் ஒளிக் கதிர்வீச்சு, பூமியை அடையும்போது, வளிமண்டலத்திலுள்ள வளிமமும், முகிலும், நிலத்திலுள்ள மண்ணும், நீரும் ஒரு பகுதி ஒளிக்கதிர்களை தெறிப்பதனால், அவை மீண்டும் வளிமண்டலத்தை விட்டு மீண்டும் விண்வெளிக்குள் சென்று விடும். இன்னொரு பகுதிக் கதிர்வீச்சை நிலப்பகுதி உறிஞ்சி, அதன் குறிப்பிட்ட பகுதியை மீண்டும் கண்ணுக்குப் புலப்படும் ஒளியை விடக் கூடிய அலைநீளம் கொண்ட அகச்சிவப்புக் கதிரான வெப்பக் கதிர்வீச்சாக வெளியேற்றும். அந்த அகச்சிவப்புக் கதிர்களில் ஒரு பகுதி வளிமண்டலத்தினுள் வெளிவிடப்படுவதுடன், இன்னொரு பகுதி, வளிமண்டலத்தினூடாக விண்வெளியினுள் சென்று விடும். இதன்மூலம் வளிமண்டலத்தின் வெப்பநிலை சீராக வைத்துக்கொள்ளப்படும்.**மேலும்...**
---  
**தனித்தமிழ் இயக்கம்** என்பது தமிழ் மொழியில் பிறமொழிச் சொற்களைக் கலக்காமல் தனித்தமிழில் எழுதப்பட வேண்டும் அல்லது பேசப்பட வேண்டும், அவ்வாறு கலப்பதால் தமிழ்மொழிக்கு நன்மையில்லை, பெருந்தீமை என்று சொல்லும் இயக்கம் ஆகும். தமிழ் மொழி, இயற்கையாகவே தனித்தியங்கக்கூடியது; அதற்குப் பிறமொழிகளின் துணை தேவையில்லை என்பது இக்கொள்கையின் அடிப்படையாகும். சமற்கிருத சொற்களும் மணிப்பிரவாள அல்லது மணிப்பவழ நடையும் தமிழில் மிகுதியாக பயன்படுத்தப்பட்ட சூழ்நிலையில் தமிழ் மொழியை முன்னிறுத்தி முன்னெடுக்கப்பட்ட இயக்கமே தனித்தமிழ் இயக்கமாகும். இந்த இயக்கம் 1916 ஆம் ஆண்டு அளவில் தோற்றுவிக்கப்பட்டது. தேவநேயப் பாவாணர், மறைமலை அடிகள், பாரதிதாசன், பெருஞ்சித்திரனார் ஆகியவர்கள் தனித்தமிழ் இயக்கத்தில் குறிப்பிடத்தக்கவர்கள். **மேலும்...**
# கஸ்தூரி பட்டு

**கஸ்தூரி பட்டு**, (*Kasthuriraani Patto*, பிறப்பு: 1979), மலேசிய அரசியல்வாதி ஆவார். மலேசிய நாடாளுமன்றத்தின் மக்களவைக்கு, எதிர்க்கட்சியில் தேர்வு செய்யப் பட்ட முதல் தமிழ்ப் பெண். 2018-ஆம் ஆண்டு நடைபெற்ற மலேசியாவின் 14-வது பொதுத் தேர்தலில், பினாங்கு, பத்து காவான் நாடாளுமன்றத் தொகுதியில் 33,553 வாக்குகள் பெரும்பான்மையில் வெற்றி பெற்றார். சீனர்கள் மிகுதியாக வாழும் பத்து காவான் தொகுதியில், ஓர் இளம் தமிழ்ப் பெண் வெற்றி பெற்றது ஓர் அரசியல் சாதனையாகும்.  
அந்தத் தேர்தலில் அவர் ஜனநாயக செயல் கட்சியின் சார்பில் போட்டியிட்டார். ஆளும் பாரிசான் நேசனல் கட்சியைச் சேர்ந்த ஜெயந்தி தேவி பாலகுரு அந்தத் தேர்தலில் தோல்வி அடைந்தார். இந்தத் தொகுதியில் பதிவுபெற்ற வாக்காளர்கள் 55,479 பேர். இவர்களில் சீனர்கள் ஏறக்குறைய 62 விழுக்காட்டினர்.  
கஸ்தூரி பட்டுவின் தந்தையார் அமரர் பி. பட்டு, நாடறிந்த மூத்த அரசியல்வாதியாகும். பன்மொழித் திறன் பெற்றவர். தமிழ், சீன மொழிகளில் சிறப்பாகப் பேசக் கூடியவர். ஜனநாயகச் செயல் கட்சியில் முக்கிய தலைவராக வலம் வந்தவர். அவர் பேராக், மெங்லெம்பு தொகுதியின் மலேசிய நாடாளுமன்ற மக்களவை உறுப்பினராகச் சேவை செய்தவர். மலேசிய இந்தியர்களின் உரிமைகளுக்காகப் போராடியவர். மலேசிய உள்நாட்டுக் பாதுகாப்புச் சட்டத்தின் கீழ் கைது செய்யப்பட்டு, கமுந்திங் சிறையில் 1978-ஆம் ஆண்டு சிறைவாசம் அனுபவித்தவர்.
# கஸ்தூரி பட்டு

## வாழ்க்கைக் குறிப்பு

கஸ்தூரி பட்டுவின் செல்லப் பெயர் கஸ்தூரி ராணி பட்டு. இவர் பேராக், ஈப்போவில் பிறந்து வளர்ந்தவர். தன் தொடக்கக் கல்வியை, 1987-ஆம் ஆண்டு, ஈப்போ கான்வெண்ட் தொடக்கப் பள்ளியில் பெற்றார்.  
1993-ஆம் ஆண்டு ஈப்போ, கான்வெண்ட் உயர்நிலைப்பள்ளி; 1997-ஆம் ஆண்டு ஈப்போ, செயிண்ட் மைக்கல் மேல் உயர்நிலைப்பள்ளியில் கல்வியைத் தொடர்ந்தார். 1999-ஆம் ஆண்டு கோலாலம்பூர், மலாயா பல்கலைக்கழகத்தில் நுண்ணுயிரியல் துறையில் பட்டப் படிப்பை மேற்கொண்டார்.
# கஸ்தூரி பட்டு

## வாழ்க்கைக் குறிப்பு

### நுண்ணுரியல் துறையில் ஆய்வு

பல்கலைக்கழகப் படிப்பை முடித்துக் கொண்ட பின்னர், சிலாங்கூர், பெட்டாலிங் ஜெயாவில் உள்ள கிரிபல்ஸ் நோய்க்குறியியல் நிறுவனத்தில் பணி புரிந்தார். இந்த நிறுவனம் ஆஸ்திரேலிய நிறுவனம் ஆகும். 1996-ஆம் ஆண்டு மலேசியாவில் தன் சேவையைத் தொடங்கியது.  
ஐந்து ஆண்டுகளுக்குப் பின்னர், மலாயா பல்கலைக்கழகத்தில் சேர்ந்து, ஊழியம் செய்தவாறு நுண்ணுரியல் துறையில் ஆய்வுகள் மேற்கொண்டார். இந்தக் கட்டத்தில் அவருக்கு அரசியலின் தாக்கம் ஏற்பட்டது.
# கஸ்தூரி பட்டு

## வாழ்க்கைக் குறிப்பு

### பட்டுவிற்கு மாரடைப்பு

1995-ஆம் ஆண்டு மலேசியப் பொதுத் தேர்தல் காலத்தில் தன் தந்தை பட்டுவுடன் சேர்ந்து கொண்டு, மலேசியா முழுமையும் அரசியல் பிரசாரப் பயணம் செய்தவர் கஸ்தூரிராணி. அப்போது கஸ்தூரிராணிக்கு வயது 16. ஜ.செ.க. தேர்தல் பிரசாரத்தில் முழுமூச்சாக ஈடுபட்டார். அந்தத் தேர்தலில் ஜ.செ.க. மிக மோசமாகத் தோல்வி அடைந்தது.  
அந்தச் சமயத்தில், இவருடைய தந்தையார் பட்டு, ஜ.செ.க. கட்சியின் துணைப் பொதுச் செயலாளராகவும், ‘ராக்கெட்’ இதழின் ஆசிரியராகவும் இருந்தார். அதன் பின்னர் இரண்டு மாதங்கள் கழித்து அவருக்கு மாரடைப்பு ஏற்பட்டு இறந்து போனார்.
# விக்கிப்பீடியா:Statistics/weekly/8-Jun-2014
| 119 | Abshanmsm | 0 | 1 | 0 | 0 | 0 | 0 | 0 | 1 | 2 |  |
| 120 | Green Giant | 0 | 1 | 0 | 0 | 0 | 0 | 0 | 1 | 1 |  |
| 121 | 147.60.1.231 | 0 | 1 | 0 | 0 | 0 | 0 | 0 | 1 | 0 |  |
| 122 | Nandhinikandhasamy | 0 | 0 | 0 | 0 | 0 | 0 | 1 | 1 | 0 |  |
| 123 | Vensatry | 0 | 0 | 0 | 0 | 0 | 0 | 1 | 1 | 0 |  |
| 124 | 107.167.99.185 | 0 | 1 | 0 | 0 | 0 | 0 | 0 | 1 | 43 |  |
| 125 | 180.234.105.197 | 0 | 1 | 0 | 0 | 0 | 0 | 0 | 1 | 48 |  |
| 126 | 70.39.186.26 | 0 | 1 | 0 | 0 | 0 | 0 | 0 | 1 | 0 |  |
| 127 | 223.236.82.244 | 0 | 1 | 0 | 0 | 0 | 0 | 0 | 1 | 4356 |  |
| 128 | 223.187.10.238 | 0 | 1 | 0 | 0 | 0 | 0 | 0 | 1 | 175 |  |
| 129 | 107.167.99.250 | 0 | 0 | 0 | 0 | 0 | 1 | 0 | 1 | 0 |  |
| 130 | 180.234.96.197 | 0 | 1 | 0 | 0 | 0 | 0 | 0 | 1 | 0 |  |
| 131 | Sujay25 | 0 | 1 | 0 | 0 | 0 | 0 | 0 | 1 | 3 |  |
| 132 | Udhaywiki | 0 | 1 | 0 | 0 | 0 | 0 | 0 | 1 | 0 |  |
| 133 | K.selvam | 0 | 0 | 0 | 0 | 0 | 0 | 1 | 1 | 0 |  |
| 134 | Fry1989 | 0 | 1 | 0 | 0 | 0 | 0 | 0 | 1 | 1 |  |
| 135 | 112.134.67.86 | 0 | 1 | 0 | 0 | 0 | 0 | 0 | 1 | 4 |  |
| 136 | 180.222.213.7 | 0 | 1 | 0 | 0 | 0 | 0 | 0 | 1 | 0 |  |
| 137 | 120.28.245.249 | 0 | 1 | 0 | 0 | 0 | 0 | 0 | 1 | 0 |  |
| 138 | 175.180.119.132 | 0 | 1 | 0 | 0 | 0 | 0 | 0 | 1 | 0 |  |
| 139 | 61.3.212.171 | 0 | 1 | 0 | 0 | 0 | 0 | 0 | 1 | 125 |  |
| 140 | 112.134.70.73 | 0 | 1 | 0 | 0 | 0 | 0 | 0 | 1 | 0 |  |
| 141 | 1.22.196.178 | 0 | 1 | 0 | 0 | 0 | 0 | 0 | 1 | 2 |  |
| 142 | 180.234.68.82 | 0 | 1 | 0 | 0 | 0 | 0 | 0 | 1 | 0 |  |
| 143 | 122.178.107.149 | 0 | 1 | 0 | 0 | 0 | 0 | 0 | 1 | 61 |  |
| 144 | Echinnaraja | 0 | 0 | 0 | 0 | 0 | 0 | 1 | 1 | 0 |  |
| 145 | Yokishivam | 0 | 0 | 0 | 0 | 0 | 0 | 1 | 1 | 0 |  |
| 146 | Sahoodmail | 0 | 1 | 0 | 0 | 0 | 0 | 0 | 1 | 428 |  |
| 147 | 111.223.142.35 | 0 | 1 | 0 | 0 | 0 | 0 | 0 | 1 | 1 |  |
| 148 | 112.135.45.38 | 0 | 1 | 0 | 0 | 0 | 0 | 0 | 1 | 104 |  |
| 149 | Paulo rsmenezes | 0 | 1 | 0 | 0 | 0 | 0 | 0 | 1 | 18 |  |
| 150 | 180.234.63.216 | 0 | 1 | 0 | 0 | 0 | 0 | 0 | 1 | 0 |  |
| 151 | 123.255.248.214 | 0 | 1 | 0 | 0 | 0 | 0 | 0 | 1 | 673 |  |
| 152 | 92.99.175.166 | 0 | 1 | 0 | 0 | 0 | 0 | 0 | 1 | 0 |  |
| 153 | 106.208.108.32 | 0 | 1 | 0 | 0 | 0 | 0 | 0 | 1 | 1472 |  |
| 154 | 14.102.32.2 | 0 | 1 | 0 | 0 | 0 | 0 | 0 | 1 | 48 |  |
| 155 | 59.89.241.202 | 0 | 1 | 0 | 0 | 0 | 0 | 0 | 1 | 0 |  |
| 156 | 110.172.152.4 | 0 | 1 | 0 | 0 | 0 | 0 | 0 | 1 | 0 |  |
| 157 | Mohamed ifham nawas | 0 | 1 | 0 | 0 | 0 | 0 | 0 | 1 | 83 |  |
| 158 | Kashmiri | 0 | 1 | 0 | 0 | 0 | 0 | 0 | 1 | 0 |  |
| 159 | Asitthar | 0 | 0 | 0 | 0 | 0 | 0 | 1 | 1 | 0 |  |
| 160 | 101.63.147.243 | 0 | 1 | 0 | 0 | 0 | 0 | 0 | 1 | 0 |  |
| 161 | 59.99.114.80 | 0 | 1 | 0 | 0 | 0 | 0 | 0 | 1 | 0 |  |
| 162 | 101.222.252.255 | 0 | 1 | 0 | 0 | 0 | 0 | 0 | 1 | 418 |  |
| 163 | 117.216.40.23 | 0 | 1 | 0 | 0 | 0 | 0 | 0 | 1 | 44 |  |
| 164 | 203.153.223.98 | 0 | 1 | 0 | 0 | 0 | 0 | 0 | 1 | 81 |  |
| 165 | 117.217.189.19 | 0 | 1 | 0 | 0 | 0 | 0 | 0 | 1 | 311 |  |
| 166 | Lost on belmont | 0 | 0 | 0 | 0 | 1 | 0 | 0 | 1 | 0 | } |
# மயோர்க்கா

**மயோர்க்கா** (*Majorca* அல்லது *Mallorca*, ) நடுநிலக் கடலில் அமைந்துள்ளதோர் தீவாகும். இது எசுப்பானியாவின் பலேரிக் தீவுக்கூட்டத்தின் மிகப் பெரிய தீவாக உள்ளது.  
இத்தீவின் தலைநகரமான பால்மா, தன்னாட்சியுடைய பலேரிக் சமுதாயத்திற்கும் தலைநகராக விளங்குகிறது. தவிரவும் காபரெரா தீவுக்கூட்டங்களும் மயார்க்காவுடன் நிர்வாகத்திற்காக சேர்க்கப்பட்டுள்ளன. மயோர்க்காவின் நாட்டுப்பண்ணாக *லா பாலங்குரா* விளங்குகிறது.  
மினோர்க்கா, இபிசா, போர்மென்டெரா போன்ற மற்ற பலேரிக் தீவுகளைப் போலவே இத்தீவும் விடுமுறை மனமகிழ் தலமாக விளங்குகிறது; ஜெர்மனி, அயர்லாந்து, போலந்து, நெதர்லாந்து, எசுக்காண்டினாவிய நாடுகள் மற்றும் ஐக்கிய இராச்சியத்திலிருந்து சுற்றுலாப் பயணிகள் வருகின்றனர். இத்தீவின் பெயர் இலத்தீன் மொழியின் *இன்சுலா மேஜர்*, "பெரியத் தீவு" என்பதிலிருந்து பெறப்பட்டுள்ளது; பின்னர் *மயோரிக்கா*, "பெரியதான ஒன்று" எதிர் மற்ற சிறிய தீவான *மினோர்க்கா*, "சிறியதான ஒன்று".
# மயோர்க்கா

## காட்சிக்கூடம்

<></>
# மனகோர்

**மனகோர்** (*Manacor*) நடுநிலக்கடலில் அமைந்துள்ள மயோர்க்கா தீவில் அமைந்துள்ள ஓர் நகராட்சி ஆகும். இது எசுப்பானியாவின் தன்னாட்சி பெற்ற சமூகங்களில் ஒன்றான பலேரிக் தீவுகளின் அங்கமாகும். புகழ்பெற்ற டிராக் குகைகள் இருக்கும் போர்ட்டோ கிறிஸ்டோ, கலாசு போன்ற சுற்றுலாத் தலங்களைக் கொண்டுள்ளது. இங்குள்ள தெருச்சந்தைகள் மிகவும் புகழ்பெற்றவை. ஒவ்வொரு திங்களன்றும் இங்கு செயற்கை முத்துக்களையும் அறைகலன்களையும் வாங்க சுற்றுலாப் பயணிகள் திரள்கின்றனர்.
# நீசு கவுண்டி

**நீசு கவுண்டி** (*County of Nice*, **நீஸ் கவுண்டி** அல்லது **நிக்கார்ட் நாடு** (*Nicard Country*, , , என்பது பிரான்சின் பிரான்சின் தென்-கிழக்குப் பகுதியில் அமைந்துள்ள நீசு நகரைச் சுற்றிய ஒரு வரலாற்றுப் புகழ் மிக்க பிரதேசம் ஆகும். இது நடுநிலக் கடல், வார் ஆறு, மற்றும் ஆல்ப்சின் தென்முனை ஆகியவற்றுக்கிடையில் அமைந்துள்ளது.
# நீசு கவுண்டி

## வரலாறு

இராச்சியத்தின் ஒரு பகுதியாக இருந்தது.]]
நீசு கவுண்டியில் உரோமர்கள் ஆக்கிரமிக்கும் வரை லிகூரிய இனத்தவர்கள் வாழ்ந்து வந்தார்கள். இவர்கள் அகஸ்டசினால் கைப்பற்றப்பட்டு கிபி 4ம் நூற்றாண்டளவில் குடியேற்றக் காலம் ஆரம்பமாகிய போது, முழுமையாக உரோம மயப்படுத்தப்பட்டனர். இக்காலப் பகுதியில் இப்பகுதி இத்தாலியின் ஒன்பதாம் லிகூரியாவின் ஒரு பகுதியாக இருந்தது.  
உரோமை வீழ்ச்சியடைந்ததை அடுத்து பிராங்கியர்கள் இப்பகுதியைக் கைப்பற்றினர். இதனை அடுத்து உள்ளூர் உரோமை மக்கள் புரொவென்சு கவுண்டியில் இணைந்து கொண்டனர். 1108-1176 காலப்பகுதியில் கடல்சார்ந்த குடியரசாகத் தனிப் பகுதியாக இருந்தது. ஆரம்பத்தில் இது புரொவென்சு கவுண்டியினுள் ஒரு சுயாட்சியுடன் கூடிய பகுதியாக இருந்தாலும், 1388 இல் சவோய் சிற்றரசில் சேர்த்துக்கொள்ளப்பட்டது. சவோய் சிற்றரசு பின்னர் 1720 இல் சார்தீனியா இராச்சியம் என அழைக்கப்பட்டது.  
15 ஆம் நூற்றாண்டில் பீட்மொன்ட் மாநிலத்தினுள் சேர்க்கப்பட்டதை அடுத்து இப்பகுதி நீசு கவுண்டி எனப் பெயர் பெற்றது. இதன் வரலாற்று ரீதியான தலைநகர் நீஸ் ஆகும்.
# நீசு கவுண்டி

## பிரான்சுடன் இணைப்பு

1858 இல் 3ம் நெப்போலியனுக்கும் சார்தீனியப் பிரதமருக்கும் இடையில் ஓர் ஒப்பந்தம் கைச்சாத்திடப்பட்டது. இதன் படி, ஆஸ்திரியாவுக்கு எதிரான பீட்மொன்டின் போருக்கு பிரான்சு ஆதரவளிப்பதாக உறுதி செய்தது. பதிலாக நீசு, மற்றும் சவோய் கவுண்டிகள் பிரான்சிடம் கையளிக்கப்பட்டன. இவ்விரு கவுண்டிகளும் 1860 மார்ச் 24 இல் பிரான்சுடன் இணைந்தன. இரு கவுண்டிகளிலும் பொது வாக்கெடுப்பு நடத்தப்பட்டது. இணைப்பிற்கு ஆதரவாக மக்களும் பெரும்பான்மையாக வாக்களித்தனர். முறைப்படி 1860 சூன் 12 இல் நீசு கவுண்டி பிரான்சுடன் இணைந்தது.  
ஆனாலும், இத்தாலியின் தேசியத் தலைவராக கரிபால்டி இவ்விணைப்பை ஆதரிக்கவில்லை. நீசு கவுண்டியில் பிறந்த இவர் தமது பிறந்த நாடு இத்தாலிக்கு சொந்தமானது என வாதிட்டார். இரண்டாம் உலகப் போரின் போது தென்மேற்கு பிரான்சின் சில பகுதிகளை சிறிது காலத்திற்கு இத்தாலி கைப்பற்றியிருந்த போது, நீசு கவுண்டியும் இத்தாலிய இராச்சியத்தின் (1861–1946) கீழ் நிருவகிக்கப்பட்டது.  
நீசு கவுண்டியின் மக்கள் நிக்கார்டு மொழியைப் பேசி வந்தனர். ஆனாலும், 1860 இன் பின்னர் இம்மொழி பிரெஞ்சு மொழியினால் முழுமையாக ஆக்கிரமிக்கப்பட்டு அழிந்தது. 1999 ஆம் ஆண்டில் இப்பகுதியின் மக்கள் தொகை 506,694 ஆக இருந்தது.
# 2014 ஜின்னா பன்னாட்டு வானூர்தி நிலையத் தாக்குதல்

தாக்குதல் தொடங்கி 90 நிமிடங்களுக்குப் பின்னர் நூற்றுக்கணக்கான சிறப்பு பாதுகாப்பு வீரர்கள் விமான நிலையத்திற்கு வரவழைக்கப்பட்டு தீவிரவாதிகளுடன் எதிர் தாக்குதல் நிகழ்த்தினர். ஐந்து மணி நேரங்களுக்கும் பின்னர் இத்தாக்குதல் நடவடிக்கைகள் அனைத்தும் முடிவுக்கு வந்தது. இதில் 23 பேர் கொல்லப்பட்டனர், இதில் 10 தீவிரவாதிகளும், 9 ராணுவ வீரர்கள், இரண்டு பாக்கிஸ்தான் சர்வதேச விமான அதிகாரிகளும் மற்றும் ஒரு ரோந்து அதிகாரியும் அடங்குவர். காயமடைந்த 18 பேரும் *அப்பாசி ஷாகித் மருத்துவமனை*யில் அனுமதிக்கப்பட்டனர்.
# 2014 ஜின்னா பன்னாட்டு வானூர்தி நிலையத் தாக்குதல்

## தாக்குதலுக்குப் பின்

இவ்விமான நிலையத்தின் சேவைகள் அனைத்தும் தற்காலிகமாக நிறுத்தப்பட்டன. இராணுவவீரர்களின் கட்டுப்பாட்டில் விமான நிலையம் உள்ளது. விமானங்கள் அனைத்தும் வேறு விமான நிலையத்திற்குத் திருப்பிவிடப்பட்டன. மேலும் காலையில் மீண்டும் துப்பாக்கிச் சத்தம் தொடர்வதாகவும், விமான நிலையத்தில் சோதனைகள் நடைபெறுவதாகவும் பிபிசி செய்தி அறிக்கை தகவல் வெளியிட்டுள்ளது.
# 2014 ஜின்னா பன்னாட்டு வானூர்தி நிலையத் தாக்குதல்

## டெகரிக்-இ-தாலிபான்

இத்தாக்குதலுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.  
பாகிஸ்தானின் கிராமங்கள் மீது நடத்தப்படும் குண்டுத் தாக்குதல்களில் அப்பாவிக் கிராமவாசிகள் பலியாவதற்கு பழிக்குப் பழி வாங்க நாங்கள் இன்னும் இருக்கிறோம் என்பதை பாகிஸ்தான அரசுக்குச் சொல்லவே இந்தத் தாக்குதலை நடத்தினோம்" என்று பாகிஸ்தான் தாலிபான் அமைப்புக்காகப் பேசிய ஷாஹிதுல்லா ஷாஹித் கூறியதாக ராய்ட்டர்ஸ் செய்தி நிறுவனம் கூறியது.
# 2014 ஜின்னா பன்னாட்டு வானூர்தி நிலையத் தாக்குதல்

## மீண்டும் தாக்குதல்

2014 ஆம் ஆண்டு ஜூன் மாதம் 10 ஆம் தியதி பிற்பகல் ஜின்னா பன்னாட்டு வானூர்தி நிலையத்தின் அருகில் அமைந்துள்ள ஏ.எஸ்.எஃப் அகெடமியில் துப்பாக்கிச் சத்தங்கள் மேலும் வெடிகுண்டு வெடிப்புச் சத்தங்களும் கேட்டன. இதனால் மக்கள் பீதியடைந்தனர். பாக்கித்தானின் டெகரிக்-இ-தாலிபானைச் சேர்ந்த *ஓமர் ஹோரசானி* (Omar Khorasani ) தனது *டிவிட்டர்* தளத்தில், "செவ்வாயன்று இரண்டாவது தாக்குதலைத் நடத்தினர்" எனக் குறிப்பிட்டார். இத்தாக்குதலில் மூன்று தீவிரவாதிகள் ஈடுபட்டனர். இவர்கள் தற்கொலைத் தாக்குதலுக்கான ஆடையை அணிந்திருந்தனர். மேலும் கனரக ஆயுதங்களையும் பயன்படுத்தினர்.
# 2014 ஜின்னா பன்னாட்டு வானூர்தி நிலையத் தாக்குதல்

## தொடர்புடைய நிகழ்வுகள்

### விமானங்கள் ரத்து

இத்தீவிரவாதத் தாக்குதலைத் தொடர்ந்து ஹாங்காங்கைத் தலைமையிடமாகக் கொண்டு இயங்கும் *கேத்தே பசிபிக்* விமான நிறுவனம், கராச்சிக்கான தனது அனைத்து விமான சேவைகளையும் ரத்து செய்தது. இதைத் தொடர்ந்து அந்நிறுவனத்தின் பங்குகள் 0.28 சதவீதம் ஹாங்காங் பங்குச் சந்தையில் வீழ்ச்சியடைந்தன.
# 2014 ஜின்னா பன்னாட்டு வானூர்தி நிலையத் தாக்குதல்

## தொடர்புடைய நிகழ்வுகள்

### சந்திப்பு ரத்து

மாலத்தீவு அதிபர் *அப்துல்லா யாமீன்* பாக்கிஸ்தான் அதிபரைச் சந்திப்பதாக ஏற்கனவே திட்டமிடப்பட்டிருந்தது. ஆனால் இத்தீவிரவாதத் தாக்குதலுக்குப் பின்னர் அவரின் பயணம் கடைசி நேரத்தில் காரணம் குறிப்பிடாமல் ரத்து செய்யப்பட்டது. பாதுகாப்புப் காரணங்களுக்காகவே மாலத்தீவின் அதிபர் இப்பயணத்தினை ரத்து செய்தார் என பாக்கிஸ்தானிலிருந்து வெளியாகும் *டாண்* தினசரிப் பத்திரிகை செய்தி வெளியிட்டது.
# 2014 ஜின்னா பன்னாட்டு வானூர்தி நிலையத் தாக்குதல்

## தொடர்புடைய நிகழ்வுகள்

### விளையாட்டு ரத்து

அயர்லாந்து கிரிக்கெட் அணியினர் 2014 ஆம் ஆண்டு செப்டம்பர் மாதம் பாக்கிஸ்தானில் விளையாடுவதாகத் திட்டமிட்டிருந்தச் சுற்றுப் பயணத்தை ரத்து செய்தனர். ஜின்னா பன்னாட்டு வானூர்தி நிலையத் தாக்குதலைத் தொடர்ந்து பாதுகாப்புப் காரணங்களுக்காக இச்சுற்றுப் பயணத்தை அயர்லாந்து அணியினர் ரத்து செய்தனர்.
# 2014 ஜின்னா பன்னாட்டு வானூர்தி நிலையத் தாக்குதல்

## நடவடிக்கைகள்

இத்தாக்குதலின் முக்கியக் குற்றவாளி என அறியப்பட்ட *அபு அப்துல் ரஹ்மான் அப் மானி* வடக்கு *வஸிரிஸ்த்தான்னில்* பாக்கிஸ்தானிய விமானப்படையும், இராண் உவவும் இணைந்து நடத்திய தாக்குதலில் 15 ஜூன் 2014 அன்று காலை கொல்லப்பட்டார். இவர் *உஸ்பெக்கித்தான் இஸ்லாமிய அமைப்பை*ச் சார்ந்தவர் ஆவார்.
# பிரேம் வத்சா

**பிரேம் வத்சா** (பிறப்பு: 1950) கனடாவில் உள்ள தொராண்டோ மாநகரத்தில் உள்ள ஃபேர்ஃபாக்சு (Fairfax) என்னும் வணிகநிதி நிறுவனத்தின் நிறுவனரும் தலைமைப் பொறுப்பாட்சியரும் ஆவார் இவர் கனடாவின் வாரன் பபெட் என்று சிலபொழுது அழைக்கப்படுகின்றார். இவருக்கு 2020 ஆம் ஆண்டில் இந்திய அரசு பத்மசிறீ விருது வழங்கிச் சிறப்பு செய்தது.  
பிரேம் வத்சா ஐதராபாதில் உள்ள பேகம்பட்டுப் பகுதி பொதுப்பள்ளியில் பயின்று, பின்னர் சென்னையில் உள்ள இந்தியத் தொழில்நுட்பக்கழகத்தில் வேதிப் பொறியியல் கல்விப் பட்டம் பெற்றார். பின்னர் கனடாவில் உள்ள மேற்கு ஒண்டாரியோ பல்கலைக்கழகத்தில் இரிச்சர்டு ஐவி தொழில்வணிகக் கழகத்தில் நிருவாக மேலாளர் மேற்பட்டம் (MBA) பெற்றார். கனடாவில் நிதி அலசலாளர் ("Chartered Financial Analyst (CFA)" சான்றிதழும் பெற்றார்.. இவர் 1999 இல் இந்தியத் தொழில்நுட்பக்கழகத்தின் முன்னாள் மாணவர்களில் சிறப்பாளர் விருது பெற்றார். சூன் 7, 2014 இல் தொராண்டோவில் நடந்த அனைத்து இந்தியத் தொழில்நுட்பக்கழகத்தினர் ஒன்றுகூடல் நிகழ்ச்சியில் முன்னாள் இ.தொ.க மாணவர் சிறப்பாளர் விருதை வென்றார். கனடாவின் வாட்டர்லூ பல்கலைக்கழகத்தின் வேந்தராகவும் (Chancellor) சூன் 2009 முதல் உள்ளார். தொராண்டோ நோயாளிக்குழந்தைகள் மருத்துவமனையின் பொறுப்பாளுநர் மன்ற உறுப்பினராகவும், மேற்கு ஒண்டாரியோ பல்கலைக்கழகத்தில் இரிச்சர்டு ஐவி தொழிவணிகக் கழகத்தின் அறிவுரையாளர் குழு உறுப்பினராகவும் இருக்கின்றார். ஒண்டாரியோ வேந்திய காட்சியகத்தின் இயக்குநர் ஆயத்தில் உறுப்பினராகவும், பிளாக்குபெரி வணிக நிறுவனத்தின் இயக்குநர் ஆயத்தின் உறுப்பினராகவும் உள்ளார். கனடாவின் பெரும் செல்வந்தர்களில் ஒருவராகத் திகழ்கின்றார்.
# படித்தால் மட்டும் போதுமா

**படித்தால் மட்டும் போதுமா** 1962 ஆம் ஆண்டில் வெளிவந்த தமிழ்த் திரைப்படம் ஆகும். சிவாஜி கணேசன், கே. பாலாஜி, சாவித்திரி, ராஜசுலோசனா ஆகியோர் முக்கிய பாத்திரங்களில் நடித்தனர். ஏ. பீம்சிங் இத்திரைப்படத்தை இயக்கியிருந்தார். கண்ணதாசன், மாயவநாதன் ஆகியோர் எழுதிய பாடல்களுக்கு விசுவநாதன் - இராமமூர்த்தி ஆகியோர் இசையமைத்தனர்.  
இந்தத் திரைப்படம் சிவாஜி கணேசனுக்கு ஒரு வெற்றி படமாக அமைந்தது. இத்திரைப்படம் வங்காள மொழித் திரைப்படமான "நா" வின் தழுவலாகும்.("நா" திரைப்படம் தராசங்கர் பாண்டியோபாத்யாய் எழுதிய "நா" என்ற நாவலின் தழுவல்).
# படித்தால் மட்டும் போதுமா

## கதை

படத்தில் பாலாஜி, சிவாஜி கணேசன் ஆகியோர் அண்ணன் தம்பிகளாவர். தம்பி படிக்காதவன். அண்ணன் படித்தவன். இருவருக்கும் திருமணம் செய்யும் நோக்கத்துடன் தம்பிக்குப் பெண் பார்க்க அண்ணனும் அண்ணனுக்குப் பெண் பார்க்க தம்பியும் செல்வார்கள். பெண் பார்க்கப்போன இடத்தில் தம்பிக்காகப் பார்த்த பெண் அண்ணனின் மனதைக் கவர்ந்துவிடுகிறாள். அவளை அடைய திட்டம் போட்டு, ஒரு மொட்டைக் கடிதம் வழியே அதில் வெற்றியும் பெற்றுவிடுகிறான். இருவருக்கம் திருமணம் நடந்துவிடுகிறது. ஆனால், இதன்பின்னர் தம்பியின் வாழ்க்கையில் புயல்வீசுகிறது. படிக்காதவனை அவனுடைய மனைவியே விரும்புவதில்லை. ஒரு கட்டத்தில் தம்பிக்கு அண்ணனின் சூழ்ச்சி தெரிந்துவிடுகிறது. சாவித்திரியும் ராஜ சுலோசனாவும் மனைவிகளாகவும் நடித்திருக்கின்றனர். அதன் பின்னர் இவர்கள் வாழ்க்கை என்ன ஆனது என்பதை முடிவு.
# படித்தால் மட்டும் போதுமா

## நடிகர்கள்

| நடிகர் | பாத்திரம் |
| --- | --- |
| சிவாஜி கணேசன் | கோபால் |
| கே. பாலாஜி | ராஜு |
| சாவித்திரி | சீதா |
| ராஜசுலோசனா | மீனா |
| எம். ஆர். ராதா | கைலாசம் |
| எஸ். வி. ரங்கராவ் | ராவ்பகதூர் |
| எஸ். வி. சகஸ்ரநாமம் | சமீந்தார் |
| ப. கண்ணாம்பா | மங்களம் |
| எம். வி. ராஜம்மா |  |
| முத்துராமன் | மூர்த்தி |
| ஓ. ஏ. கே. தேவர் | வழக்கறிஞர் |
| ஏ. கருணாநிதி |  |
| சி. கே. சரஸ்வதி | ஆண்டாள் |
| மனோரமா |  |
| ராதாபாய் | மூர்த்தி, சீதாவின் தாய் |
# படித்தால் மட்டும் போதுமா

## பாடல்கள்

1. *ஓகோகோகோ மனிதர்களே* (டி. எம். சௌந்தரராஜன்)
1. *பொன் ஒன்று கண்டேன்* (டி. எம். சௌந்தரராஜன், பி. பி. ஸ்ரீனிவாஸ்)
1. *காலம் செய்த கோமாளி தனத்தில்* (பி. பி. ஸ்ரீனிவாஸ், ராகவன், ஜி. கே. வெங்கடேஷ்)
1. *தண்ணிலவு தேனிறைக்க* (பி. சுசீலா)
1. *நல்லவன் எனக்கு நானே நல்லவன்* (டி. எம். சௌந்தரராஜன், பி. பி. ஸ்ரீனிவாஸ்)
1. *நான் கவிஞனும் இல்லை* (டி. எம். சௌந்தரராஜன்)
1. *அண்ணன் காட்டிய வழியம்மா* (டி. எம். சௌந்தரராஜன்)  
-
# இறைவனின் தாய்

**இறைவனின் தாய்** (*Theotokos*, Θεοτόκος, **தியோட்டோக்கசு**) என்பது இயேசுவின் தாயான கன்னி மரியாவின் சிறப்பு பெயர்களுள் ஒன்றாகும். இதன் மூலச்சொல்லான *தியோடோக்கோஸ்* என்பதற்கு *கடவுளைச் சுமந்தவர்* என்பது பொருள். மகனாகிய கடவுளுக்கு இவ்வுலகில் பிறப்பு அளித்தவர் என்பதால், மரியா 'கடவுளின் தாய்' அல்லது 'இறைவனின் தாய்' என்று அழைக்கப்படுகிறார். கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்க ஒன்றியம் ஆகியவற்றில் இந்த கோட்பாடு ஏற்றுக்கொள்ளப்படுகிறது.
# இறைவனின் தாய்

## பழைய ஏற்பாட்டில்

விவிலியத்தின் பழைய ஏற்பாட்டில், மனிதகுல மீட்பரான இறைவனின் தாயைப் பற்றி 2 இடங்களில் முன்னறிவிப்புகள் இடம்பெறுகின்றன.  
கடவுளின் கட்டளையை மீறி பாவம் செய்த முதல் பெற்றோரிடம் மீட்பரைப் பற்றி வாக்களிக்கும் இறைவன், மீட்பரின் தாயைப் பற்றி முதல்முறைப் பேசுகிறார். ஆண்டவராகிய கடவுள் அலகையிடம், "*உனக்கும் **பெண்**ணுக்கும், உன் வித்துக்கும் **அவள் வித்து**க்கும் பகையை உண்டாக்குவேன். அவள் வித்து உன் தலையைக் காயப்படுத்தும். நீ அதன் குதிங்காலைக் காயப்படுத்துவாய்*" என்று கூறுகிறார். இதில் 'வித்து' என்பது இயேசு கிறித்துவையும், 'பெண்' என்பது அவரது தாய் மரியாவையும் குறிக்கிறது. இவ்வாறு வரலாற்றின் தொடக்கத்திலேயே, இறைவனின் மீட்புத் திட்டத்தில் மரியாவும் இடம் பெற்றிருந்தார்.  
இரண்டாவதாக, இறைவாக்கினர் எசாயா கடவுளின் தாயைப் பற்றி முன்னறிவிக்கிறார். "ஆண்டவர்தாமே உங்களுக்கு ஓர் அடையாளத்தை அருள்வார். இதோ, கருவுற்றிருக்கும் அந்த இளம் பெண் ஓர் ஆண்மகவைப் பெற்றெடுப்பார்; அக்குழந்தைக்கு அவர் **இம்மானுவேல்** என்று பெயரிடுவார்." "ஏனெனில், ஓர் ஆண்மகவு நமக்குத் தரப்பட்டுள்ளார்: ஆட்சிப்பொறுப்பு அவர் தோள்மேல் இருக்கும்: அவர் திருப்பெயரோ வியத்தகு ஆலோசகர், வலிமைமிகு இறைவன், என்றுமுள தந்தை, அமைதியின் அரசர் என்று அழைக்கப்படும்" என்று எசாயா கூறுகிறார். *இம்மானுவேல்* என்றால் *கடவுள் நம்முடன் இருக்கிறார்* என்பது பொருள்.
# இறைவனின் தாய்

## புதிய ஏற்பாட்டில்

மரியா, **கடவுளின் தாய்** என்பதை புதிய ஏற்பாடு தெளிவாக எடுத்துரைக்கிறது. இயேசுவின் பிறப்பை பற்றி எடுத்துரைக்கும் மத்தேயு, லூக்கா ஆகிய இரு நற்செய்திகளுமே, மரியாவை இறைவனின் தாயாக சுட்டிக்காட்டுகின்றன.  
மரியா இறைமகனை கருவில் தாங்கிப் பெற்றெடுத்தார் என்பதை நற்செய்தியாளர் லூக்கா பின்வருமாறு எடுத்துரைக்கிறார்: வானதூதர் மரியாவுக்குத் தோன்றி, "அருள்மிகப் பெற்றவரே வாழ்க! இதோ, கருவுற்று ஒரு மகனைப் பெறுவீர்; அவருக்கு இயேசு என்னும் பெயரிடுவீர். அவர் பெரியவராயிருப்பார்; உன்னத கடவுளின் மகன் எனப்படுவார். அவர் யாக்கோபின் குடும்பத்தின் மீது என்றென்றும் ஆட்சி செலுத்துவார். அவருடைய ஆட்சிக்கு முடிவே இராது" என்றார். இந்த வார்த்தைகள் மரியா மகனாகிய கடவுளின் தாய் என்பதை தெளிவுபடுத்துகின்றன.  
இறைவாக்கினர் எசாயாவின் இறைவாக்கு மரியாவிடம் நிறைவேறியதை நற்செய்தியாளர் மத்தேயு பின்வருமாறு எடுத்துரைக்கிறார்: யோசேப்புக்குக் கனவில் தோன்றிய ஆண்டவரின் தூதர், "மரியா கருவுற்றிருப்பது தூய ஆவியால்தான். அவர் ஒரு மகனைப் பெற்றெடுப்பார். அவருக்கு இயேசு எனப் பெயரிடுவீர். ஏனெனில் அவர் தம் மக்களை அவர்களுடைய பாவங்களிலிருந்து மீட்பார்" என்றார். "இதோ! கன்னி கருவுற்று ஓர் ஆண்மகவைப் பெற்றெடுப்பார். அக்குழந்தைக்கு **இம்மானுவேல்** எனப் பெயரிடுவர்" என்று இறைவாக்கினர் வாயிலாக ஆண்டவர் உரைத்தது நிறைவேறவே இவை யாவும் நிகழ்ந்தன.  
திருத்தூதர் பவுலும் மரியா இறையன்னையே என்பதைப் பின்வருமாறு எடுத்துரைக்கிறார்: "காலம் நிறைவேறியபோது திருச்சட்டத்திற்கு உட்பட்டிருந்த நம்மை மீட்டுத் தம் பிள்ளைகள் ஆக்குமாறு, கடவுள் தம் மகனைப் பெண்ணிடம் பிறந்தவராகவும் திருச்சட்டத்திற்கு உட்பட்டவராகவும் அனுப்பினார்." இறைத் திட்டத்தின்படி இறைமகனைப் பெற்றெடுத்த மரியா, **இறையன்னை** என்ற பெயரை உரிமையாக்கிக் கொண்டார். எனவேதான் தூய ஆவியால் முற்றிலும் ஆட்கொள்ளப்பட்ட எலிசபெத்து மரியாவை நோக்கி, "பெண்களுக்குள் நீர் ஆசி பெற்றவர்; உம் வயிற்றில் வளரும் குழந்தையும் ஆசி பெற்றதே! **என் ஆண்டவரின் தாய்** என்னிடம் வர நான் யார்?" என்கிறார்.
# இறைவனின் தாய்

## விசுவாசக் கோட்பாடு

"பலமுறை, பலவகைகளில் முற்காலத்தில் இறைவாக்கினர் வழியாக நம் மூதாதையரிடம் பேசிய கடவுள், இவ்விறுதி நாள்களில் தம் மகன் வழியாக நம்மிடம் பேசியதற்கு" மரியாவின் பங்கு முக்கியமானது என்பதை திருச்சபைத் தந்தையர் தொடக்கம் முதலே வலியுறுத்தி வந்தனர். "வானதூதர் அறிவித்த நற்செய்தியைக் கேட்டு இறைவனின் வார்த்தைகளுக்கு கீழ்ப்படிந்ததால், மரியா கடவுளைக் கருத்தாங்கும் வல்லமை பெற்றார்" என்று புனித இரனேயு குறிப்பிடுகிறார்.  
"இயேசுவிடம் இறைத்தன்மை இல்லை; அவர் வெறும் மனிதர் மட்டுமே" என்ற நெஸ்தோரியசின் போதனைப் பற்றி ஆராய்ந்து முடிவெடுக்க, கி.பி.431ஆம் ஆண்டு எபேசு நகரில் பொதுச்சங்கம் ஒன்று நடைபெற்றது. அதில் பங்கேற்ற ஆயர்கள் நெஸ்தோரியசின் போதனை தவறானது எனக் கண்டித்ததுடன், "இயேசுவில் இறைத்தன்மையும் மனிதத்தன்மையும் முழுமையாக குடிகொண்டிருக்கின்றன. எனவே, கன்னி மரியா இறைவனின் தாயே!" என்ற விசுவாசக் கோட்பாட்டை வெளியிட்டனர்.
# இறைவனின் தாய்

## விழாக்கள்

*மரியா இயேசுவின் தாய்* என்பதை சிறப்பிக்கும் இயேசு பிறப்பின் முன்னறிவிப்பு, இயேசுவின் பிறப்பு, இயேசுவைக் கோவிலில் அர்ப்பணித்தல் ஆகிய விழாக்கள் பொதுவாக கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்க ஒன்றியம், லூதரனிய திருச்சபை உள்ளிட்டவற்றில் கொண்டாடப்படுகின்றன. குறிப்பாக கன்னி மரியா **இறைவனின் தாய்** என்ற பெருவிழாவை கத்தோலிக்க திருச்சபை புத்தாண்டு நாளில் (ஜனவரி 1) சிறப்பிக்கிறது.  
கிழக்கு மரபுவழி திருச்சபையில் அக்டோபர் 1ந்தேதி கொண்டாடப்படும் எப்பொழுதும் கன்னியான இறையன்னையின் பாதுகாவல் விழா, மரியா **இறைவனின் தாய்** என்பதை சிறப்பாக நினைவுகூர்கிறது. மேலும் பல விழாக்களும் இறையன்னையின் பெயரில் சிறப்பிக்கப்படுகின்றன. லூதரனிய திருச்சபையில், **மரியா நம் ஆண்டவரின் தாய்** என்ற விழா ஆகஸ்ட் 15ந்தேதி கொண்டாடப்படுகிறது.
# அத்வைத அனுபவம்

**அத்வைத அனுபவம்** எனப்படுவது உபநிடத கால முனிவர்களின் அனுபவ வார்த்தைகளான அஹம் பிரம்மாஸ்மி (நான் பிரம்மாக இருக்கிறேன்), தத்துவமசி (அது நீயாக இருக்கிறாய்), **அயமாத்மா பிரம்மம்**, (இந்த ஆன்மா பிரம்மம்), போன்ற வேதாந்த மகாவாக்கியங்கள் காட்டுகின்ற உண்மை.  
இவை ஆன்மீக வாழ்வின் உச்சநிலை அனுபவங்கள். இந்த அனுபவ நிலையில் தனிமனிதன், பிரபஞ்சம், அறிபவன் - அறிவு - அறியப்படும் பொருள் - அனுபவிப்பவன் - அனுபவம் - அனுபவப் பொருள் போன்ற வேறுபாடுகள் மறைந்து, ஆத்ம ஞானத்தால் ஜீவாத்மாவும் பரமாத்மாவும் ஒன்றே என்ற ஐக்கிய ஞானம் (அறிவு) உண்டாகிறது.  
இது அனுபவத்திற்கு மட்டுமே உரியது, இந்த நிலை பற்றியே, ‘வாக்கையும் மனதையும் கடந்த நிலை’ என்று உபநிடதங்கள் கூறுகிறது. இந்த அத்வைத அனுபவத்தை வாக்கால் விளக்க இயலாது. அத்வைத அனுபவ நிலை பற்றி விளக்குவதற்கான எந்த முயற்சியும் வீண் முயற்சி என்பதை உபநிடதங்கள் அறுதியிட்டு உறுதியாக கூறுகின்றன. எனவே அத்வைத அனுபவம் தத்துவ விளக்கங்களுக்கு உரியது அல்ல.
# அத்வைத அனுபவம்

## கருவி நூல்

- சாந்தோக்கிய உபநிஷதம் (நூல்), பக்கம் 719- அத்வைதம் ஓர் குறிப்பு.
- அத்வைத அறிமுகம்